Minn L- Imżebbel . . . il- pulċinell ta' Ġeżebel . . . Is- Sibt , 22 ta' Ġunju , 1996 Dal- għodu lagħbna ftit futbol . Qiegħed ngħejja wisq malajr jien . Wara nofs in- nhar erġajna lagħbna . Tgħidx kemm ħsilna twieqi . Veru għajjejt però ħassejtni sodisfatt li għent lix- xjuħ . Illum kien hemm l- Ingliżi kontra Spanja . Sa minn filgħodu l- briju ma naqasx . Fl- ewwel half Spanja lagħbu aħjar minna u skorjaw żewġ gowls - però r- referi ħassarhom it- tnejn għax kienu offsides ( naħseb li wieħed minnhom kien gowl ) . Fit- tieni half l- Ingliżi ma lagħbux ħażin . Però kien hemm ftit impreċiżjoni fil- passes min- naħa ta' l- Ingliżi . Fid- 90 minuta spiċċaw 0 - 0 . Qalbi bdiet tħabbat mija mija u bdejt nibża' li se ninqalgħu fis- sudden death . Waqt il- logħba Gary Neville ntwera l- karta s- safra u issa ġie sospiż logħba . Fl- extra time veru bdejt nibża' , però s- sudden death għaddiet u baqgħu 0 - 0 . L- ewwel penalti tah Shearer u skorja . Hierro ta dak ta' Spanja u ħabatlu mal- lasta ta' fuq ! Wara mar Platt u skorjah . Spanja skorjaw tagħhom ukoll . Tgħidx kemm għajjat wara li skorja ! U bir- raġun ! Spanja reġgħu skorjaw tagħhom . Wara Gascoigne skorja għall- Ingliżi ( b' siequ tuġgħu ) . Wara l- logħba morna nixorbu u Tonna siker . Ħuġġieġa Oħra minn L- Imżebbel Ħin : Fl- ewwel half Spanja lagħbu aħjar minna u skorjaw żewġ gowls - però r- referi ħassarhom it- tnejn għax kienu offsides ( naħseb li wieħed minnhom kien gowl ) . Kont mingħalija li dakinhar lil Spanja ħassrulhom gowl wieħed , fit- tieni taqsima jew fil- ħin barrani . . . u ara x' għandek imniżżel fid- djarju tiegħek ! Żewġ gowls imħassrin ! ! Lanqas ftakart . . . qed tara x' inġustizzja ? : p Jalla jkollna semi - final Spanja - Ingilterra , ħa jpattuhielkom għaxar snin wara . . . Jidhirli li kienu tnejn li tħassru iżda wieħed minnhom biss li aktarx kien gowl . Fejn jidħlu l- inġustizzji , l- Ingliżi għandha bosta stejjer x' jirrakontaw . Allaħares nibdew . Dak in- nhar inzertat ġiethom tajba , avolja imbagħad kienu ferm żvinturati fil- logħba ta' wara . Tant tkun ċert li jpattuhielhom jekk jiltaqgħu . Ngħidlek is- sew ma tantx nixtieqhom jiltaqgħu , għax wisq nibża' li nafu naraw ħafna vjolenza . Jidhirli li l- aħħar darba li lagħbu kontra xulxin hekk ġara . Anyway , l- Ingliżi għandhom xorti jekk jgħaddu l- fażi li jmiss - aħseb u ara kemm se jilgħabu fis- semi - finali . Fuq il- karta l- potenzjal hemm qiegħed , imma mhux qed narahom fil- forma . - Rażan , Achille Mizzi Id- drittijiet tal- materjal kollu li jidher f' dan il- blogg huma miżmumin mill- awtur . Il- fehmiet espressi f' dan il- blogg huma ta' l- awtur biss , u m' għandhom ikunu assoċjati ma' l- ebda għaqda jew istituzzjoni li l- awtur jagħmel parti minnha . Fuq kollox , dawn ma jirriflettux il- fehmiet ta' qraba , ħbieb jew kollegi .